PMIndiaData/PMIndiaSum huggingface dataset:
وزیر اعظم نے ملک بھر سے آئی اہم سکھ شخصیات سے ملاقات کی

نئی دہلی:18؍فروری2022: وزیر اعظم جناب نریندر مودی نے آج صبح 7لوک کلیان مارگ پر ملک بھر سے آنے والی اہم سکھ شخصیات سے ملاقات کی۔وفد نے 26دسمبر کو ویر بال دِوس اعلان کرنے کے فیصلے اور خاص طورپر چار صاحبزادوں کا اعزاز کرنے کےلئے اور سکھ فرقے کی فلاح و بہبود کے لئے مسلسل اقدامات کے لئے وزیر اعظم کا شکریہ ادا کیا۔وفد کے ہر ممبر نے وزیر اعظم کو ’سروپاؤ‘اور‘ سری صاحب‘کے اعزاز سے نوازا۔ وزیر اعظم نے کہا کہ ملک کے متعدد خطوں میں لوگ چار صاحبزادوں کی خدمات اور قربانی کے بارے میں نہیں جانتے۔انہوں نے یاد کیا کہ جب بھی انہیں اسکولوں میں اور بچوں کےد رمیان بولنے کا موقع ملتا ہے ، وہ ہمیشہ چار صاحبزادوں کے بارے میں گفتگو کرتے ہیں۔ 26دسمبر کو ویر بال دِوس کے طورپر منانے کا فیصلہ ، بلکہ کونے کونے کے بچوں کو ان کے بارے میں آگاہ کرنے میں ایک طویل سفر طے کرے گا۔وزیر اعظم نے ملاقات کے لئے آنے والے سکھ فرقے کے قائدین کا شکریہ ادا کیا اور کہا کہ اُن کے گھر کے دروازےان کے لئے ہمیشہ کھلے ہیں۔ انہوں نے پنجاب میں اپنی رہائش کے دوران ان کے ساتھ اپنے تعلق اور ایک ساتھ گزارے ہوئے وقت کو یاد کیا۔ وزیر اعظم نے سکھ فرقے کی خدمت کے جذبے کی ستائش کی اور کہا کہ دنیا کہ اس کے بارے میں مزید آگاہ کرنے کی ضرورت ہے ۔ وزیر اعظم نے کہا کہ ان کی حکومت سکھ فرقے کی فلاح و بہبود کے لئے پوری طرح سے عہد بند ہیں۔ انہوں نے اس سلسلے میں حکومت کے ذریعے اٹھائے کئی قدموں کے بارے میں بتایا۔انہوں نے پورے اعزاز کے ساتھ افغانستان سے گروگرنتھ صاحب کو واپس لانے کےلئے کئے گئے خصوصی انتظامات پر بھی گفتگو کی۔انہوں نے سکھ عقیدت مندوں کے لئے کرتارپور صاحب کوریڈور کھولنے کے لئے سفارتی چیلنوں کے توسط سے حکومت کے ذریعے کئے گئے اقدامات کے بارے میں بھی بتایا۔ جناب منجندر سنگھ سِرسا نے کہا کہ ویر بال دِوس منانے کا فیصلہ ملک بھر کے بچوں کو چار صاحبزادوں کی قربانی کے تئیں آگاہ کرے گا ۔ سنگھ ساحب گیانی رنجیت سنگھ، جتھے دار تخت سری پٹنہ صاحب نے کارتارپور صاحب کوریڈور کو دوبارہ کھولنے اور لنگرپر سے جی ایس ٹی ہٹانے جیسے قدم اٹھانے کےلئے وزیر اعظم کا شکریہ ادا کیا۔انہوں نے کہا کہ وزیر اعظم کے ذریعے سکھ فرقے کے لئے کئے گئے اقدامات یہ بتاتے ہیں کہ وہ دل سے سکھ ہیں۔قومی اقلیتی کمیشن کے سابق صدر ترلوچن سنگھ نے نے کہا کہ آزادی کے بعد یہ پہلا موقع ہے کہ جب ملک کی تقسیم کے دوران بڑی تعداد میں اپنی جانوں کی قربانی دینے والے سکھ فرقے کے تعاون کو تسلیم کیا جارہا ہے۔ انہوں نے سکھ فرقے کے تعاون کو عالمی پلیٹ فارم پر لے جانے کےلئے وزیر اعظم کا شکریہ ادا کیا۔
وزیراعظم نے آندھراپردیش کے چتوڑ میں بس حادثے میں جانوں کے زیاں  پر افسوس کا اظہار کیا ؛متاثرین کے لئے پی ایم این آر ایف  سے  معاوضہ کی منظور ی

نئی دہلی،27 مارچ 2022/ وزیراعظم جناب نریندر مودی نے آندھرپردیش کے چتور میں ایک المناک بس حادثہ میں جانوں کے اتلاف پر دکھ کا اظہار کیا ہے۔ وزیراعظم نے پردھان منتری قومی ریلیف فنڈ(پی ایم این آر ایف) سے حادثہ میں ہر مرنے والے کے لواحقین کو دو لاکھ روپے اور زخمی ہونے والوں کو 50 ہزار روپے کے ایکس گریشیا (معاوضہ) کی بھی منظوری دی ہے۔ وزیراعظم نے ٹوئٹ کیا : ’’چتوڑ آندھراپردیش میں المناک بس حادثہ میں جانوں کے زیاں سے غمزدہ اور سوگوار ہوں۔ سوگوار خاندانوں سے تعزیت۔ مجھے امید ہے کہ زخمی ہونے والے جلد ہی صحتیاب ہوجائیں گے۔متوفی کے لواحقین کو پی ایم این آر ایف سے دو لاکھ روپے دیئے جائیں گے اورزخمیوں کو 50 ہزار روپے دیئے جائیں گے: وزیراعظم @نریندر مودی‘‘.
وزیر اعظم نے کرکٹر ریشبھ  پنت کے ساتھ ہوئے سڑک حادثے پر دُکھ کا اظہار کیا

وزیر اعظم جناب نریندر مودی نے کرکٹر ریشبھ پنت کے ساتھ ہوئے سڑک حادثے پر گہرے دُکھ کا اظہار کیا۔ وزیر اعظم نے ٹوئٹ کیا؛ ’’مشہور کرکٹر ریشبھ پنت کے ساتھ ہوئے حادثے سے دُکھی ہوں۔ میں اُن کی بہتر صحت اور تندرستی کے لئے دعا گو ہوں۔@ریشبھ پنت17‘‘۔
ہندوستان وبائی  مرض کے خلاف جنگ میں اپنے دوستوں کی ہر ممکن مدد کے لئے تیار  ہے:وزیراعظم

نئی دہلی،10؍اپریل،وزیراعظم جناب نریندر مودی نے کہا ہے کہ ہندوستان وبائی مرض (کووڈ- 19) کے خلاف جنگ میں اپنے دوستوں کی ہر ممکن مدد کے لئے تیار ہے۔ وزیراعظم جناب نریندر مودی نے اسرائیلی وزیراعظم بنجامن نیتن یاہو کے ٹوئیٹ کا جواب دیتے ہوئے یہ بات کہی ہے ۔ انہوں نے اسرائیل کو کلورو کوئین کی فراہمی کے ہندوستان کے فیصلے پر تشکر کا اظہار کیا تھا۔ اپنے ٹوئیٹ میں وزیراعظم مودی نے کہا ہے کہ ’’ہم وبائی مرض سے مل کر جنگ کرتے ہیں۔ ہندوستان اپنے دوستوں کی ہر ممکن مدد کے لئے تیار ہے۔ اسرائیل کے عوام کی اچھی صحت اور خوشحالی کی دعا کرتا ہوں‘‘۔ (م ن-ش س- ق ر)
وزیر اعظم 5 جون کو ایک عالمی پہل’لائف موومنٹ‘ کا آغاز کریں گے

وزیر اعظم جناب نریندر مودی 5 جون 2022 کو شام 6 بجے ویڈیو کانفرنسنگ کے ذریعے ایک عالمی پہل ‘لائف اسٹائل فار دی انوائرنمنٹ (LiFE)موومنٹ’ کا آغاز کریں گے۔ یہ آغاز ’لائف گلوبل کال فار پیپرز‘ شروع کرنے کے لئے کیا گا جس کے ذریعہ ماہرین تعلیم، یونیورسٹیوں اور تحقیقی اداروں وغیرہ سے خیالات اور تجاویز کو طلب کی جائیں گی تاکہ ماحولیات کے بارے میں بیدار طرز زندگی اختیار کرنے کے لیے دنیا بھر میں لوگوں، کمیونٹیز اور تنظیموں کو متاثر اور تیار کیا جا سکے۔ وزیراعظم پروگرام کے دوران کلیدی خطبہ بھی دیں گے۔ اس پروگرام میں دیگر معزز کے ساتھ بل اینڈ میلنڈا گیٹس فاؤنڈیشن کے کو چیئرمین جناب بل گیٹس،کلائمٹ انکنومسٹ لارڈ نکولس اسٹرن، نج تھیوری کے مصنف؛ پروفیسر کاس سنسٹین، ورلڈ ریسورس انسٹی ٹیوٹ کے سی ای او اور صدر جناب انیرودھ داس گپتا،؛یو این ای پی کی عالمی سربراہ محترمہ انگر اینڈرسن؛ یو این ڈی پی کے گلوبل ہیڈ جناب اچم اسٹینراور عالمی بینک کے صدر جناب ڈیوڈ مالپاس بھی شریک ہوں گے۔ لائف (LiFE)کا خیال وزیراعظم نےگزشتہ برس گلاسگو میں اقوام متحدہ کی آب و ہوا کی تبدیلی سے متعلق پارٹیوں کی 26 ویں کانفرنس (سی او پی 26) کے دوران پیش کیا تھا۔ یہ خیال ماحولیات کے بارے میں بیداری ایسی طرز زندگی کو فروغ دیتا ہے جو’بغیر سوچے سمجھے اور تباہ کاری کھپت‘ کی جگہ ’سوچ سمجھ کر اور غور و خوص کے ساتھ استعمال‘ پر توجہ مرکوز کرتی ہے۔
وزیر اعظم  نے مائیکروسافٹ کارپوریشن کے چیئرمین اور سی ای او ستیہ نادیلا سے ملاقات کی

وزیر اعظم جناب نریندر مودی نے مائیکرو سافٹ کارپوریشن کے چیئرمین اور سی ای او ستیہ نادیلا سے ملاقات کی اور کہا کہ ٹیکنالوجی اور اختراع میں بھارت کی جدوجہد ، تکنیک کی قیادت والی پیشرفت کے دور میں فروغ پا رہی ہیں۔ وزیر اعظم نے ٹوئٹ کیا؛ ’’ستیہ نادیلا آپ سے ملاقات کرکے خوشی ہوئی، ٹیکنالوجی اور اختراع میں بھارت کی جدوجہد ، تکنیک کی قیادت والی پیشرفت کے دور میں فروغ پا رہی ہیں۔ ہمارے نوجوان اُن خیالات کے حامل ہیں جن میں کرۂ ارض کو تبدیل کرنے کے تمام امکانات موجود ہیں‘‘۔ ۰۰۰۰۰۰۰۰۰۰۰۰۰۰۰۰ ش ح۔ اع ۔ را
پی ایم این سی ایچ وفد کی وزیر اعظم سے ملاقات

نئی دلّی ، 12 اپریل؍صحت وخاندانی بہبود کے وزیر جناب جے پی نڈا، چلی کے سابق صدر اور پارٹنر شپ فار میٹرنل ، نیو بورن اینڈ چائلڈ ہیلتھ ( پی ایم این سی ایچ ) کے آئندہ چیئر مین ڈاکٹر مائیکل بیچلیٹ ، نامور اداکارہ اور یونیسیف کی خیر سگالی سفیر محترمہ پرینکا چوپڑہ ،پی ایم این سی ایچ پارٹنر فورم کے تین چیمپئن جناب اے کے چوبے ، وزیر مملکت ( صحت و کنبہ بہبود ) اور محترمہ پریتی سودن ، سکریٹری ( صحت و کنبہ بہبود ) پر مشتمل پارٹنر شپ فار میٹرنل ، نیو بورن اینڈ چائلڈ ہیلتھ ( پی ایم این سی ایچ ) پر مشتمل پارٹنرشپ فورم کے ایک وفد نے گزشتہ روز یہاں وزیر اعظم جناب نریندر مودی سے ملاقات کی اور انہیں پارٹنرس فورم 2018 کے لئے دعوت دی جو کہ 12-13 دسمبر ، 2018 کو نئی دلّی میں منعقد ہو گا ۔ مختلف ممالک کے سربراہان مملکت اور وزراء صحت اور 1200 وفود اس فورم میں شرکت کریں گے ۔ پی ایم این سی ایچ 92 ممالک اور زائداز 1000 تنظیموں پر مشتمل ایک عالمی ساجھے دار پارٹنر شپ ہے ۔ پی ایم این سی ایچ کے وفد نے وزیر اعظم کو فورم میں شرکت کی دعوت دی اور پارٹنر فورم 2018 کو لوگو پیش کیا جسے وزیر اعظم نے بخوشی قبول کر لیا ۔ فورم کے آئندہ چیئر مین ڈاکٹر مائیکل بیچلیٹ نے وزیر اعظم کو خواتین کو با اختیار بنانے ، بچوں اور نو جوانوں کو آگے لانے کے چیلنج سے نمٹنے کے بارے میں خیالات سے آگاہ کیا ۔ وزیر اعظم نے انہیں گجرات میں نجی شعبے اور برادریوں کو منظم کر کے دیہاتوں میں غریب اور حاملہ خواتین کو تغذیہ بخش خوراک فراہم کر کے زچگیوں میں اضافہ کے ذاتء تجربات اور پہل قدمیوں سے واقف کرایا ۔ وزیر اعظم نے مشورہ دیا کہ ہمیں اہم معاملات مثلاً تغذیہ ، شادی کی عمر ، زچگی سے قبل اور بعد میں دیکھ بھال کے لئے عالمی سطح پر لوگوں خصوصاً نوجوانوں کو عورتوں ، بچوں اور نوجواں کے لئے موثر پروگراموں عمل درآمد کے سلسلے میں شامل کیا جاناچاہئیے ۔ انہوں نے مشورہ دیا کہ دسمبر ، 2018 میں ہونے والی آئندہ پارٹنر فورم میٹنگ میں ان موضوعاتپر ایک آن لائن کوئز مقابلہ منعقد کیاجانا چاہئیے جس میں مقابلہ جیتنے والوں کو ایوارڈ دیا جانا چاہئیے ۔
کابینہ نے اروناچل پردیش کی راجدھانی ایٹہ نگر میں ہولونگی کی گرین فیلڈ ایئر پورٹ کا نام ’’ڈونئی پولو ایئر پورٹ، ایٹہ نگر’’ کرنے کو منظوری دی

وزیراعظم جناب نریندر مودی کی سربراہی میں مرکزی کابینہ کی میٹنگ میں ایٹہ نگر کے ہولونگی مقام پر گرین فیلڈ ایئرپورٹ کا نام ‘‘ڈونئی پولو ایئرپورٹ، ایٹہ نگر’’ کرنے کو منظوری دی ہے۔ اروناچل پردیش کی حکومت نے ہوائی اڈے کا نام ‘‘ڈونئی پولو ایئرپورٹ، ایٹہ نگر ’’رکھنے کے لئے قرارداد منظور کی تھی۔ یہ نام ریاست کی مالا مال روایات اور وراثت کا عکاس ہے، کیونکہ اس سے سورج (ڈونئی) اور چاند ( پولو) سے ریاست کے عوام کی عقیدت کا اظہار ہوتا ہے۔ حکومت ہند نے جنوری 2019میں ہولونگی گرین فیلڈ ایئر پورٹ کے فروغ کے لئے‘‘ اصولی طور پر ’’ منظوری دی تھی۔ یہ پروجیکٹ ایئرپورٹ اتھارٹی آف انڈیا (اے اے آئی) کے ذریعے مرکزی حکومت اور ریاستی حکومت کی مدد سے 646 کروڑ روپے کی لاگت سے چلایا جا رہا ہے۔
بھارت میں چار مقامات کو رامسر مقام کے طور پر منظوری ملنا ہمارے لئے فخر کی بات :وزیراعظم

نئی دہلی 16 اگست2021: وزیراعظم جناب نریندر مودی نے کہا کہ چار بھارتی مقامات کو رامسر مقام کے طور پر منظوری ملنا ہمارے لئے فخر کی بات ہے۔ وزیراعظم نے ماحولیات کے مرکزی وزیر جناب بھوپندر یادو کے کئی ٹویٹس پر ردعمل ظاہر کرتے ہوئے کہا : ’’ یہ ہمارے لئے فخر کی بات ہے کہ بھارت میں چار مقامات کو رامسر کا درجہ دیا گیا ہے ۔ اس سے ایک بار پھر سے بھارت کے قدرتی مسکن کے تحفظ ، نباتات و حیوانات کے تحفظ کی سمت میں کام کرنے اور ایک گرین کرہ ٔ ارض کی تعمیر کی صدیوں پرانی روایات کا پتہ چلتا ہے۔ </scri
وزیر اعظم 17مئی کو ٹرائی(ٹی آر اے آئی) کی سلور جوبلی تقریبات کے موقع پر منعقد ہونے والے پروگرام سے خطاب کریں گے

نئی دہلی:16؍مئی2022: وزیر اعظم جناب نریندر مودی 17مئی 2022ء کو صبح گیارہ بجے ٹیلی کام ریگولیٹری اتھارٹی آف انڈیا(ٹرائی) کی سلور جوبلی تقریبات کے موقع پر ویڈیو کانفرنسنگ کے توسط سے ایک پروگرام کو خطاب کریں گے۔ اس موقع پر وزیر اعظم ایک ڈاک ٹکٹ بھی جاری کریں گے۔ پروگرام کے دوران وزیر اعظم آئی آئی ٹی مدراس کی قیادت میں کل 8اداروں کے ذریعے ایک کثیر ادارہ جاتی تعاون پروجیکٹ کی شکل میں تیار کئے گئے 5جی ٹیسٹ بیڈ کا بھی آغاز کریں گے۔پروجیکٹ میں حصہ لینے والے دیگر اداروں نے آئی آئی ٹی دہلی، آئی آئی ٹی حیدرآباد، آئی آئی ٹی بامبے، آئی آئی ٹی کانپور، آئی آئی ایس سی بنگلور، سوسائٹی فار اَپلائیڈ مائیکروویو الیکٹرونکس انجینئرنگ اینڈ ریسرچ(ایس اے ایم ای ای آر)اور سینٹر آف ایکسی لینس اِن وائرلیس ٹیکنالوجی (سی ای ڈبلیو آئی ٹی) شامل ہیں۔ اس پروجیکٹ کو 220 کروڑ روپے سے زیادہ کی لاگت سے تیار کیا گیا ہے۔ٹیسٹ بیڈ ہندوستانی صنعت اور اسٹارٹ اَپ کے لئے ایک معاون ایکو سسٹم کا اہل کرے گا، جو انہیں 5جی اور اگلی نسل کی ٹیکنالوجی میں اپنی مصنوعات ، پروٹوٹائپ ، حل اور الگورتھم کی توثیق کرنے میں مدد کرے گا۔ ٹرائی کا قیام 1997ء میں ٹیلی کام ریگولیٹری اتھارٹی اف انڈیا ایکٹ 1997 کے ذریعے کی گئی تھی۔
وزیراعظم نے لال بہادر شاستری کو ان کے یوم پیدائش پر خراج عقیدت پیش کیا

نئی دلّی ،02 اکتوبر، 2021/ وزیراعظم جناب نریندر مودی نے سابق وزیراعظم جناب لال بہادر شاستری کو ان کےیوم پیدائش پرخراج تحسین پیش کیا۔ ایک ٹوئیٹ میں وزیر اعظم نے کہا؛ ’’سابق وزیراعظم لال بہادر شاستری جی کو ان کے یوم پیدائش پرخراج عقیدت۔ اقدار اور اصولوں پر مبنی ان کی زندگی اہل وطن کے لئے ہمیشہ منبع ترغیب رہے گی۔‘‘
مرکزی کابینہ کو سائنس اور ٹیکنالوجی کے فروغ کے لئے ہندوستان کے اٹل اختراعی مشن اور روس کے فنڈ ٹیلنٹ اور کامیابی کے درمیان مفاہمت نامے کی جانکاری دی گئی

نئی دہلی،22؍نومبر، وزیراعظم جناب نریندر مودی کی سربراہی میں مرکزی کابینہ کو سائنس اور ٹیکنالوجی کے فروغ ، طلباء ، اساتذہ ، محققین اور سائنس دانوں کے تبادلے کے ذریعے تعاون پر مبنی کام کی مضبوط بنیاد رکھنے کے لئے ہندوستان کے اٹل اختراعی مشن اور روس کے فنڈ ٹیلنٹ اور کامیابی کے درمیان مفاہمت نامے کی جانکاری دی گئی۔ اس سمجھتے پر دستخط پانچ اکتوبر 2018 کو کئے گئے تھے۔ فائدے: اس مفاہمت نامے سے سائنس اور ٹیکنالوجی کے فروغ طلباء ، اساتذہ ، محققین اور دونوں ملکوں کے درمیان سائنس دانوں کے تبادلے کے ذریعے تعاون پر مبنی کام کو مضبوط بنیاد رکھنے میں مدد ملے گی۔ اہم اثرات: اس مفاہمت نامے سے دونوں ملکوں کے اسکولوں ، یونیورسٹیوں ، ثقافتی اداروں ، سائنس اور ٹیکنالوجی اور خصوصی تعلیمی اداروں ، اعلیٰ تکنیک کمپنوں ، اسٹارٹ اپ اور اختراع کے مرکزوں کے درمیان رشتے قائم کرنے کے لئے نظام دستیاب ہوسکے گا۔ توقع کی جاتی ہے کہ اس کے تحت دونوں ملکوں میں نئے سائنسی معلومات ، دانشورانہ املاک ، اختراع اور اشیاء کی ترقی کو فروغ دیا جاسکے گا۔ ۔۔۔۔۔۔۔۔۔۔۔۔۔۔ ۰۰۰۰۰۰۰۰ (م ن-ح ا- ق ر)
لکھنؤ میں ویڈیو کانفرنسنگ کے ذریعے کرشی کمبھ سے وزیراعظم کا خطاب

نئیدہلی۔26؍اکتوبر۔وزیراعظم جناب نریندر مودی نے آج لکھنؤ میں ویڈیو کانفرنس کے ذریعے کرشی کمبھ سے خطاب کیا۔ وزیراعظم نے اعتماد کا اظہا رکیا کہ کسانوں کے اس اجتماع سے نئی ٹیکنالوجی کے استعمال کی راہ ہموار ہوگی۔ نیز زرعی شعبے میں بہتر مواقع پیدا کرنے کی بھی راہ ہموار ہوگی۔ وزیراعظم نے اترپردیش سرکار کی تعریف کی کہ اس نے اناج کی خریداری کو خاطر خواہ فروغ دینے کی کوششیں کیں۔ انہوں نے زور دیکر کہا کہ یہ کسان ہی ہیں جو ملک کو آگے لے جاتے ہیں۔ انہوں نے مرکزی حکومت کے ، 2022 تک کسانوں کی آمدنی کو دوگنا کرنے کے عہد کو دوہرایا۔ اس سلسلے میں انہوں نے بہت سے اقدامات کاذکر کیا جو حکومت لاگت کو کم کرنے اور منافع کو بڑھانے کے مقصد سے کررہی ہے۔ انہوں نے ذکر کیا کہ مستقبل قریب میں پورے ملک میں کھیتوں میں بڑی تعداد میں شمسی پمپ نصب کیے جائیں گے۔ انہوں نے کہا کہ حکومت سائنس کے فائدے زراعت کو پہنچیں، اس پر کام کررہی ہے۔ انہوں نے کہا کہ وارانسی میں جو چاول سے متعلق تحقیق کا مرکز قائم کیا جارہا ہے وہ اسی جانب ایک قدم ہے۔ وزیراعظم نے زراعت میں اس کی قدر وقیمت میں اضافے کی اہمیت کے بارے میں بھی اظہار خیال کیا۔ انہوں نے خوراک کو ڈبہ بند کرنے کے شعبے میں کیے جانے والے اقدامات کا بھی ذکر کیا۔ انہوں نے کہا کہ سبز انقلاب کے بعد اب توجہ دودھ کی پیداوار ، شہد کی پیداوار اور انڈا مرغی ا ور ماہی پروری پر دی جارہی ہے۔ وزیراعظم نے کرشی کمبھ کے دوران آبی وسائل کے جائز استعمال ، ذخیرہ کرنے کیلئے بہتر ٹیکنالوجی اور زراعت میں تازہ ترین ٹیکنالوجی کے استعمال جیسے موضوعات پر بحث ومباحثے کی ضرورت پر زور دیا۔ انہوں نے ایسی نئی ٹیکنالوجی اور طور طریقے ایجاد کرنے کی ضرورت پر زور دیا جن سے کسانوں کو پرالی جلانے کی ضرورت نہ پڑے یا اس میں انہیں کوئی مدد مل سکے۔ ۔۔۔۔۔۔۔۔۔۔۔۔۔۔۔۔۔۔۔۔۔۔
وزیر اعظم نے اڈیشہ کے وزیر اعلیٰ کے ساتھ سمندری طوفان سے متعلق صورتحال کا جائزہ لیا

نئی دہلی، 26 ستمبر 2021: وزیر اعظم جناب نریندر مودی نے وزیر اعلیٰ جناب نوین پٹنائک کے ساتھ اڈیشہ کے مختلف حصوں میں سمندری طوفان کے نتیجے میں رونما ہونے والی صورتحال کے بارے میں تبادلہ خیالات کیے۔ ایک ٹوئیٹ میں، وزیر اعظم نے کہا؛
وزیراعظم نے  دھنویاترا  کے آغاز پر  سبھی کو مبارکباد دی

وزیر اعظم جناب نریندر مودی نے دھنو یاتراکے آغاز پر سبھی کو مبارکباد دی ہے۔شاندار دھنو یاترا اُڈیشہ کی ثقافت سے جڑی ہوئی ہے۔ وزیر اعظم نے ٹویٹ کیا؛ ’’ اس یاترا کے شروع ہونے پر سبھی کو میری مبارکباد۔ میری دعا ہے کہ یہ یاترا ہمارے سماج میں ہم آہنگی اور خوشی کے جذبے کو آگے بڑھائے۔‘‘
وزیراعظم نے افغانستان کے بارے میں جی 20 کی غیر معمولی سمٹ میں شرکت کی

نئی دہلی،12اکتوبر، 2021 / وزیراعظم جناب نریندر مودی نے آج دن کے اوائل میں افغانستان کے بارے میں جی 20 کی غیرمعمولی سربراہ کانفرنس میں ورچوئل وسیلے سے شرکت کی۔ یہ میٹنگ اٹلی نے بلائی تھی جو فی الحال جی 20 کی صدارت کر رہا ہے اور اٹلی کے وزیراعظم جناب ماریو دراغی اس کے صدر ہیں۔ میٹنگ میں جن موضوعات پر غور و خوض کیا گیا ان کا تعلق افغانستان میں انسانی ہمدردی کی صورتحال ، دہشت گردی سے متعلق تشویش اور انسانی حقوق سے ہے۔ وزیراعظم نے اپنے کلمات میں افغانستان میں تازہ صورتحال کا جائزہ لینے کے لیے میٹنگ بلانے میں اٹلی کی جی 20 کی صدارت کی پہل کا خیرمقدم کیا۔ انہوں نے بھارت اور افغانستان کے درمیان صدیوں سے جاری عوام سے عوام کے رشتوں پر زور دیا۔ وزیر اعظم نے کہا کہ پچھلی دو دہائیوں سے بھارت نے افغانستان میں سماجی اور اقتصادی ترقی اور نوجوانوں اور خواتین کی صلاحیت سازی کو فروغ دینے میں تعاون کیا ہے۔ انہوں نے افغانستان میں بھارت کی طرف سے 500 سے زیادہ ترقیاتی پروجیکٹوں کا ذکر کیا۔ وزیر اعظم نے کہا کہ افغان عوام میں، بھارت کیلئے دوستی کا ایک گہرا احساس پایا جاتا ہے۔ انھوں نے کہا کہ ہر بھارتی، فاقہ کشی اور تغذیہ کی کمی سے دو چار افغان عوام کے درد کو محسوس کرتاہے۔ جناب مودی نے بین الاقوامی برادری کی طرف سے اس بات کو یقینی بنائے جانے کی ضرورت پر زور دیا کہ افغانستان کو انسانی ہمدردی پر مبنی امداد تک فوری اور بلارکاوٹ رسائی حاصل ہو۔ وزیر اعظم نے اِس بات کو بھی یقینی بنانے کی ضرورت کو اجاگر کیا کہ افغان خطہ، بنیاد پرستی اور دہشت گردی کا، علاقائی یا عالمی سطح پر ماخذ نہ بنے۔ انھوں نے اِس ضرورت پر بھی زور دیا کہ خطے میں بنیاد پرستی، دہشت گردی اور منشیات اور ہتھیاروں کی غیرقانونی تجارت کے نیٹ ورک کے خلاف ایک مشترکہ جدوجہد کو بڑھاوا دیا جائے۔ پچھلے 20 سال سے سماجی واقتصادی فائدوں کے تحفظ کی خاطر اور بنیاد پرستانہ نظریات کو پھیلنے سے روکنے کیلئے وزیر اعظم نے، افغانستان میں سب کی شمولیت والی انتظامیہ پر زور دیا جس میں خواتین اور اقلیتیں بھی شامل ہوں۔ جناب مودی نے افغانستان میں اقوام متحدہ کے اہم رول کی خاطر حمایت کیلئے کہا اور افغانستان سے متعلق، اقوام متحدہ کی سلامتی کونسل کی قرارداد نمبر دو ہزار 593 میں دیئے گئے پیغام کیلئے جی 20 کی تازہ حمایت کیلئے کہا۔ وزیراعظم نے بین الاقوامی برادری سے کہا کہ وہ ایک متحدہ بین الاقوامی کارروائی تشکیل دے جس کے بغیر افغانستان کی صورتحال میں مطلوبہ تبدیلی لانا مشکل ہوگا۔ — ش ح ۔ اس۔ ت ح ۔
بھارت -لگزمبرگ ورچوئل باہمی چوٹی میٹنگ میں وزیر اعظم کے افتتاحی کلمات کامتن

نئی دہلی،19 نومبر ، ایکسیلنسی، نمسکار سب سے پہلے میں وبائی بیماری کووڈ-19 سے لگزمبرگ میں ہوئے جانی نقصان کے لیے اپنی طرف سے اور 130 کروڑ بھارتیوں کی طرف سے تعزیت کا اظہار کرتا ہوں۔ اور اس مشکل وقت میں آپ کی باصلاحیت قیادت کا خیر مقدم بھی کرتا ہوں۔ ایکسیلنسی، آج کی ہماری یہ ورچوئل چوٹی میٹنگ میرے نقطہ نظر سے بہت اہم ہے۔ آپ اور میں مختلف بین الاقوامی فورموں میں ملتے رہے ہیں۔ لیکن پچھلی دو دہائیوں میں بھارت اور لگزمبرگ کے درمیان یہ پہلی باقاعدہ چوٹی میٹنگ ہے۔ آج جب دنیا وبائی بیماری کووڈ-19 کی اقتصادی اور صحت سے متعلق چیلنج سے جوجھ رہی ہے، بھارت-لگزمبرگ پارٹنرشپ دونوں ملکوں کے ساتھ ساتھ دونوں علاقوں کی ریکوری کے لیے مفید ہوسکتی ہے۔ ڈیموکریسی، رول آف لا اور فریڈم جیسے یکساں آدرش ہمارے تعلقات اور آپسی تعاون کو مضبوطی دیتے ہیں۔ بھارت اور لگزمبرگ کے درمیان اقتصادی تعاون بڑھانے کے بہت امکانات ہیں۔ اسٹیل، فائنینشل ٹیکنالوجی، ڈیجیٹل ڈومین جیسے شعبوںمیں ہمارے درمیان ابھی بھی اچھا تعاون موجود ہے۔ لیکن اسے اور آگے لے جانے کے اور امکانات موجود ہیں۔ مجھے خوشی ہےکہ کچھ دن پہلے ہماری اسپیس ایجنسی نے لگزمبرگ کے چار سیٹلائٹس چھوڑے تھے۔اسپیس کے میدان میں بھی ہم باہمی تبادلے کا سلسلہ بھی بڑھا سکتے ہیں۔ انٹرنیشنل سولر الائنس – آئی ایس اےمیں لگزمبرگ کے شامل ہونے کے اعلان کا ہم خیر مقدم کرتے ہیں اور آپ کو کولیشن فار ڈیزاسٹر ریزیلینٹ، انفراسٹرکچر جوائنٹ کرنے کے لیے مدعو کرتے ہیں۔ اس سال اپریل میں ہز رائل ہائینس دی گرانڈ ڈیوک کا بھارت کا دورہ کووڈ-19 کے سبب ملتوی کرنا پڑا۔ہم جلد ہی بھارت میں ان کا خیر مقدم کرنے کے منتظر ہیں۔ میں چاہوں گا کہ آپ بھی جلد ہی بھارت کے دورے پر آئیں۔
وزیراعظم نے ڈاکٹر عبدالکلام کو ان کے یوم پیدائش پر خراج عقیدت پیش کیا

وزیراعظم جناب نریندر مودی نے ، سابق صدر جمہوریہ ڈاکٹر اے پی جے عبدالکلام کو ان کے یوم پیدائش پر خراج عقیدت پیش کیا ہے۔ وزیراعظم نے ڈاکٹر کلام کی بطور سائنسداں اور صدر جمہوریہ کے طور پر ان کی خدمات کو یاد کیا، جنھوں نے معاشرے کے ہر طبقے کو متاثر کیا۔ اپنے ٹوئیٹ میں وزیراعظم نے کہا: ’’ہمارے سابق صدر جمہوریہ ڈاکٹر اے پی جے عبدالکلام کو خراج عقیدت۔ ایک سائنسداں اور صدر جمہوریہ کے طور پر ہمارے ملک کے لئے ان کی خدمات قابل تعریف ہیں، انھوں نے معاشرے کے ہر طبقے کو متاثر کیا۔‘‘
کابینہ نے گایوں کے تحفظ اور  ان کی نسل کی افزائش کے لئے راشٹریہ کام دھینو آیوگ کے قیام کو منظوری دی

نئی دہلی،06فروری 2019/ وزیراعظم جناب نریندر مودی کی سربراہی میں مرکزی کابینہ نے گایوں کے تحفظ اور ان کی نسل کی افزائش کے لئے راشٹریہ کام دھینو آیوگ کے قیام کی تجویز کو منظوری دے دی ہے۔ اثر: راشٹریہ کام دھینوآیوگ کا قیام ملک میں مویشیوں کی آبادی کے تحفظ ، ان کے بچاؤ اور ان کی افزائش میں مددگار ثابت ہوگا۔ نیز دیسی نسل کی گایوں کی افزائش کو قوت بخشے گا۔ اس کے نتیجے میں ملک میں مویشیوں کے شعبے کا تیزی سے فروغ ہوگا جس کا فائدہ خاص طور سے عورتوں اور چھوٹے اور درمیانی سطح کے کسانون کو ملے گا۔ راشٹریہ کام دھینو آیوگ گایوں کے کی افزائش نسل ، ان کی پرورش ، نامیاتی کھاد بایو گیس وغیرہ کے شعبے میں تحقیق کے کام میں مصروف مرکز اور ریاستی سرکار کے محکموں یا اداروں یا زرعی یونیورسٹی یا جانوروں سے متعلق سائنسیز کے اشتراک سے مل کر کام کرے گا۔ پس منظر : گایوں کے تحفظ ، ان کے بچاؤ اور ان کی افزائش نسل کے لئے راشٹریہ کام دھینو آیوگ کی تشکیل سے ملک میں گائے کے تحفظ کے لئے پالیسی فریم ورک فراہم ہوگا اور ملک میں گائے کے تحفظ اور افزائش نسل کے پروگرامو ں کو سمت ملے گی اور اس سے گایوں کی فلاح کے لئے قوانین کا مناسب طور پر نفاذ کو یقینی بنایا جا سکے گا۔ راشٹریہ کام دھینو آیوگ کی تشکیل مرکزی بجٹ 20-2019 میں کئے گئے اعلان کے مطابق کی گئی ہے۔
وزیر اعظم نے اِفکو کے چیئرمین سردار بلوندر سنگھ نکئی جی کے انتقال پر گہرے دُکھ کا اظہار کیا

نئی دہلی،12اکتوبر؍2021: وزیر اعظم جناب نریندر مودی نے اِفکو (آئی ایف ایف سی او)کے چیئرمین سردار بلوندر سنگھ نکئی جی کے انتقال پر گہرے دُک کا اظہار کیا۔ ایک ٹوئٹ میں وزیر اعظم نے کہا ؛ سردار بلوندر سنگھ نکئی جی زراعت اور کوآپریٹیو سیکٹر میں سب سے تجربہ کار لوگوں میں سے تھے۔انہوں نے کسانوں کو بااختیار بنانے کےلئے رہنمائی کا فریضہ انجام دیا۔اُن کے انتقال سے بہت دُکھ ہوا ہے۔ اُن کے اہل خانہ اور اعزاو اقارب کے ساتھ میں تعزیت کا اظہار کرتا ہوں۔ ایشور اُن کی روح کو سکون نصیب کرے۔‘‘
وزیراعظم نےبرازیل کے صدارتی انتخابات میں کامیابی پر جناب لوئز اناکیو لولا ڈی سلوا کو مبارکباد پیش کی

وزیراعظم جناب نریندر مودی نے رازیل کے صدارتی انتخابات میں کامیابی پر جناب لوئز اناکیو لولا ڈی سلوا کو مبارکباد پیش کی ہے۔ وزیراعظم کے دفتر سے ایک ٹویٹ میں کہا گیا : ’’جناب لوٹا ڈی سلوا کو برازیل کے صدارتی انتخاب میں کامیابی حاصل کرنے پر مبارکباد۔ میں امید کرتاہوں کہ ہم اپنےدو طرفہ رشتوں کو مزید گہرے کرنے اورانہیں توسیع دینے کے لئےنیز عالمی امور پر اپنےتعاون کو بڑھانے کے لئےنزدیکی طور پر مل کر کام کرتے رہیں گے ‘‘۔
وزیر اعظم نے پدم شری ایوارڈ یافتہ ریاضی داں، جناب آر ایل کشیپ  کی رحلت پر رنج و غم کا اظہار کیا

وزیر اعظم جناب نریندر مودی نے پدم شری ایوارڈ یافتہ ریاضی داں جناب آر ایل کشیپ کی رحلت پر گہرے رنج و غم کا اظہار کیا ہے۔ وزیر اعظم نے ٹوئیٹ کیا؛ ’’جناب آر ایل کشیپ کثیر جہتی شخصیت کے مالک ایک عظیم عالم تھے۔ انہیں ریاضی اور سائنس کے زبردست علم سے نوازا گیا تھا۔ انہیں بھارتی ثقافت کی جڑوں پر بہت فخر تھا اور ویدک علوم میں امتیاز حاصل تھا۔ ان کی رحلت پر غمزدہ ہوں۔ ان کے کنبہ کے لیے اظہار تعزیت۔ اوم شانتی۔‘‘
کابینہ   نے آؤٹر اسپیس  کے پرامن   استعمال میں  تعاون  پر ہند اور اومان   
کے درمیان   مفاہت نامہ  کو منظوری دی

نئی دہلی، 6 جون 2018/ وزیراعظم جناب نریند مودی کی سربراہی مرکزی کابینہ نے آج ہندستان اور اومان کے درمیان آؤٹر اسپیس کے پرامن استعمال میں تعاون کرنے کے سلسلہ میں ایک مفاہمت نامہ کو منظوری دی ۔ اس مفاہمت نامے پر دستخط ہندستان کی جانب سے انڈین اسپیش ریسرچ آرگنائزیشن (اسرو) نے کئے اور اومان کی جانب سے اس مفاہمت نامے پردستخط وہاں کی ٹرانسپورٹ اور کمیونیکشن کی وزارت نے کئے ۔ یہ سمجھوتہ مسقط میں فروری 2018 میں کیا گیا تھا۔ تفصیلات: اس مفاہمت نامے سے تعاون کے حسب ذیل شعبوں مثلاً خلائی سائنس ، تکنالوجی اور اپیلی کیشن نیز زمین کے ریموٹ سینسنگ ، سٹیلائٹ پر مبنی نیوی گیشن خلائی سائنس اور پلینٹ کی کھوج ، خلائی جہاز کا استعمال اور خلائی نظام کے علاوہ گراؤنڈ سسٹم اور خلائی ٹکنالوجی کی ایپلی کیشن میں احاطہ ہوسکے گا۔ یہ مفاہمت نامہ ایک مشترکہ ورکنگ گروپ کے قیام کی رہنمائی کرے گا جس میں ڈی او ایس /اسرو اور ٹرانسپورٹ اور مواصلات کی وزارت کے ممبروں کو شامل کیا جائے گا جو اس مفاہمت نامے کے بروقت اور بامعنی نفاذ سمیت لائحہ عمل کو مزید وضع کرسکیں گے۔ یہ مفاہمت نامہ نئی تحقیق سرگرمیوں کی کھوج اور زمین کی ریموٹ سینسنگ کے شعبے میں ممکنہ ایپلیکیشن سٹیلائٹ پر مبنی نیوی گیشن اور پلنیٹ کی کھوج فلائی سائنس اور آؤٹر اسپیس کی کھوج کو جہت فراہم کرے گا۔ یہ مفاہمت نامہ ایک مشترکہ ورکنگ گروپ کے قیام کی رہنمائی کرے گا جو مزید اس مفاہمت نامہ کی کوششوں کے بروقت نفاذ سمیت لائحہ عمل طے کر پائے گا۔ حکمت عملی اور ہدف کا نفاذ اس مفاہمت نامہ سے ایک مشترکہ ورکنگ گروپ کے قیام کی راہ ہموار ہوگی جو اس مفاہمت نامے کی شقوں کی بروقت نفاذ سمیت لائحہ عمل کو مزید وضع کرسکے گا۔ فائدے: یہ مفاہمت نامے انسانیت کے فائدہ کے لئے خلائی ٹکنالوجیوں کے ایپلی کیشن کے شعبے میں مشترکہ سرگرمی کے فروغ کی راہ ہموار کرے گا جس سے اس ملک کے تمام خطوں اور طبقوں کو فائدہ حاصل ہوگا ۔ اثرات: اس مفاہمت نامے کے ذریعہ سلطنت آف اومان کے ساتھ تعاون سے انسانیت کے فائدہ کے لئےخلائی ٹکنالوجیوں کی ایپلیکیشن کے شعبے میں مشترکہ سرگرمی کے فروغ کی راہ ہموار ہوگی۔ پس منظرـ اومان نے اپنے خلائی پروگرام تیار کرنے کے لئے بھارتی اسرو کے ساتھ تعاون کرنے کی دلچسپی ظاہر کی تھی۔ اومان کے مواصلات کے محکمے کا ایک چار رکنی وفد نے مارچ 2011 میں اسرو کا دورہ کیا تھا اور اسرو کے افسروں سے بات کی تھی اور اسرو کی تکنیکی سہولیات (تنصیبا) کا بھی دورہ کیا تھا۔ اومان نے مئی 2016 میں اومان کے لئے ہندستان سفیر کو اسرو کے ساتھ خلائی ایپلی کیشن میں تعاون کرنے کے سلسلہ میں اپنی دلچسپی سے آگاہ کیا تھا جس کے بعد دونوں ملکوں نے آؤٹر اسپیس کے پرامن استعمال کے لئے مفاہمت نامہ پر آپسی اتفاق کیا اور پھر دونوں ملکوں سے مفاہمت نامہ پر دستخط کئے۔ ۔۔۔۔۔۔۔۔۔۔۔ م ن۔ح ا ۔ ج۔
وزیر اعظم نے پیرالمپکس کھیلوں میں بیڈمنٹن میں گولڈ میڈل جیتنے پر پرمود بھگت کو مبارکباد دی

وزیر اعظم جناب نریندر مودی نے ٹوکیو میں پیرالمپکس کھیلوں میں بیڈمنٹن میں گولڈ میڈل جیتنے پر پرمود بھگت کو مبارکباد پیش کی۔ ایک ٹویٹ میں، وزیر اعظم نے کہا، ”پرمود بھگت نے پورے ملک کے دل جیت لیے ہیں۔ وہ ایک چیمپیئن ہے، جس کی کامیابی لاکھوں لوگوں کو حوصلہ دے گی۔ اس نے غیر معمولی لچک اور عزم کا مظاہرہ کیا ہے۔ بیڈمنٹن میں گولڈ جیتنے پر انھیں مبارکباد۔ ان کی مستقبل کی کوششوں کے لیے نیک خواہشات۔ @PramodBhagat83“